Badlandsi rahvuspark
Badlandsi rahvuspark (Badlands National Park, lakota keeles: Makȟóšiča) on Ameerika Ühendriikide rahvuspark, mis asub Lõuna-Dakota edelaosas. Park kaitseb 982,4 ruutkilomeetrit järsult erodeerunud kaljukesi ja tippe ning USA suurimat inimtegevusest häirimata segarohupreeriat. Parki valitseb Riiklik Pargiteenistus ning rahvuspargi lõunaosa hallatakse koos Oglala Lakota hõimuga. Rahvuspark moodustati 4. märtsil 1929 riikliku mälestisena ning rahvuspargiks sai see 10. novembril 1978. Badlandsi rahvuspargis elab üks maailma ohustatumaid liike, mustjalg-tuhkur, keda alates 1990. aastatest on taasasustatud elama mitmetesse Ühendriikide rahvusparkidesse.